Președintele american, Donald Trump, a anunțat că SUA nu vor ieși din Planul Global de Acțiune (JCPOA), acordul nuclear cu Iranul, însă vor acționa în „5 puncte”: acțiuni de contracarare a operațiunilor destabilizatoare ale Iranului în Orientul Mijlociu, unde Teheranul susține regimul criminal al lui Bashar al-Assad în Siria, sponsorizând miliții șiite teroriste; noi sancțiuni pentru a bloca fondurile folosite de Iran pentru a-și finanța programele balistice și nucleare, inclusiv cele 100 de miliarde dolari pe care Teheranul le obține prin ridicarea unor sancțiuni ca urmare a acordului nuclear JCPOA; SUA vor împiedica Iranul să testeze rachete balistice; se vor contracara acțiunile de amenințare a Teheranului asupra navigației internaționale pe Marea Roșie și Golful Aqaba; Gărzile Revoluționare Iraniene (IRGC), care dețin controlul asupra unei treimi din economia națională, inclusiv asupra programelor din industria petrolieră, vor fi declarate teroriste și obiectul unor sancțiuni asupra oficialilor IRGC și ale afacerilor pe care le conduc; vor fi înăsprite inspecțiile internaționale privind programul nuclear al Iranului, existând informații că acordul a fost încălcat.